ZAPISNIK

43. sjednice Vijeća Mjesnog odbora Brezovica održane 21. studenoga 2024., u sjedištu Mjesnog odbora Brezovica, Brezovička cesta 100, s početkom u 19:00 sati.

NAZOČNI ČLANOVI VIJEĆA: Stjepan Imprić,  Smiljana Svedrović,  Dragan Rajić, Lovro Kreković, Martin Pavić, Zoran Kornet

NENAZOČAN ČLAN VIJEĆA: Katarina Buti 

NAZOČAN DJELATNIK GRADSKOG UREDA ZA MJESNU SAMOUPRAVU, PROMET, CIVILNU ZAŠTITU I SIGURNOST: Kamelia Antonia Pelikon

Predsjednik Vijeća Mjesnog odbora Brezovica Stjepan Imprić pozdravlja prisutne, konstatira da je  na sjednici Vijeća prisutno 6 od 7 članova Vijeća te isto može pravovaljano raspravljati i odlučivati.
Prije utvrđivanja dnevnog reda, predsjednik Vijeća otvara raspravu o zapisniku 42. sjednice Vijeća. 
Vijeće je (6“za“) usvojilo zapisnik 42. sjednice Vijeća
Predsjednik Vijeća otvara 43.  sjednicu Vijeća te predlaže sljedeći

d n e v n i   r e d:


1. Plan malih komunalnih akcija MO Brezovica
2. Financijski plan MO Brezovica
3. Prijedlog tehničke regulacije prometa raskrižje Brezovičke ceste sa Prigradskom ulicom
4. Prijedlog zaključka za postavljanjem rasvjetnih tijela u Hudobičkom IV. odvojku
5. Prijedlog zaključka za uklanjanjem drveta breze na dječjem igralištu Brezovička cesta 98
6. Prijedlog zaključka za zamjenom sasušenog drveta na dječjem igralištu u ulici Drežnik  križanje sa ulicom Drežnik I. odvojak
7. Prijedlog zaključka za ponovnim postavljanjem 2 stupića na Brezovičkoj cesti
8. Prijedlog zaključka za saniranjem poklopaca od kanalizacije koji lupaju u ulici Drežnik III. odvojak
9. Udruga Vestigium, korištenje prostora
10. Obavijesti, pitanja i prijedlozi

Vijeće je jednoglasno (6“za“) prihvatilo predloženi dnevni red.
Ad 1). Plan malih komunalnih akcija MO Brezovica
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo
Plan malih komunalnih akcija
Mjesnog odbora Brezovica za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Brezovica, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 116.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Brezovica u 2025

Ad 2). Financijski plan MO Brezovica
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

FINANCIJSKI PLAN
Mjesnog Odbora Brezovica
za 2025.

Članak 1.
Financijski plan Mjesnog odbora Brezovica za 2025. (dalje u tekstu: Plan) sastoji se od:

PRIHODA:									131.960,00 €
RASHODA:									131.960,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	131.960,00

	6711
	PRIHODI ZA FINANCIRANJE RASHODA POSLOVANJA
	131.960,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	131.960,00

	Izvor 1.1. OPĆI PRIHODI I PRIMICI
	15.960,00

	3291
	NAKNADE ČLANOVIMA VIJEĆA MJESNOG ODBORA
	11.960,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	116.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	116.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.

Ad 3). Prijedlog tehničke regulacije prometa raskrižje Brezovičke ceste sa Prigradskom ulicom
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

                             Zaključak o prijedlogu tehničke regulacije prometa
                                raskrižje Brezovičke ceste sa Prigradskom ulicom


	    
	1. Vijeće Mjesnog odbora Brezovica razmotrilo je prijedlog tehničke regulacije prometa na raskrižju Brezovičke ceste sa Prigradskom ulicom.

2. Vijeće Mjesnog odbora Brezovica predložilo je:

· stupići ispred k.č. 2404 k.o. Brezovica koja je privatna da ne budu postavljeni
· crta preglednosti da se pomakne do samog raskrižja (poslije Prigradskog I. odvojka)
· pješački prijelaz ispred Prigradske ulice k.br. 3 da bude napravljen obostrani nogostup
· na izlazu iz Prigradskog I. odvojka na Prigradsku ulicu da se postavi prometno zrcalo


3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 4). Prijedlog zaključka za postavljanjem rasvjetnih tijela u Hudobičkom IV. odvojku
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

                           Zaključak o postavljanju rasvjetnih tijela u Hudobičkom IV. odvojku


	    
	1. Vijeće Mjesnog odbora Brezovica temeljem traženja građana razmotrilo je potrebu za postavljanjem stupova i rasvjetnih tijela u Hudobičkom IV. odvojku.

2. Vijeće Mjesnog odbora Brezovica predlaže postavu stupova i rasvjetnih tijela u Hudobičkom IV. odvojku.


3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 5). Prijedlog zaključka za uklanjanjem drveta breze na dječjem igralištu Brezovička cesta 98b
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

Zaključak o uklanjanju suhog drveta breze i sadnje drveta javora  „likvidambar“ na dječjem igralištu Brezovička cesta 98b


	    
	1. Vijeće Mjesnog odbora Brezovica razmotrilo je potrebu za uklanjanjem suhog drveta breze i sadnje drveta javora „likvidambar“ na dječjem igralištu na Brezovičkoj cesti 98b.

2. Vijeće Mjesnog odbora Brezovica je suglasno sa uklanjanjem suhog drveta breze sa dječjeg igrališta na Brezovičkoj cesti 98b jer predstavlja opasnost od rušenja grana na djecu koja se igraju u navedenom igralištu te sadnje drugog drveta javora“likvidambar“.


3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 6). Prijedlog zaključka za zamjenom sasušenog drveta na dječjem igralištu u ulici Drežnik  križanje sa ulicom Drežnik I. odvojak
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo
                              Zaključak o zamjeni suhog drveta na dječjem igralištu 
                                      Drežnik križanje sa Drežnikom I. odvojak


	    
	1. Vijeće Mjesnog odbora Brezovica razmotrilo je potrebu za zamjenom suhog drveta zasađenog na dječjem igralištu u ulici Drežnik križanje sa Drežnik I. odvojkom.

2. Vijeće Mjesnog odbora Brezovica je suglasno sa zamjenom drveta koje se sasušilo sa novim drvetom javora „likvidambar“ za dječjem igralištu u ulici Drežnik križanje sa Drežnik I. odvojkom.


3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 7). Prijedlog zaključka za ponovnim postavljanjem 2 stupića na Brezovičkoj cesti
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

                                         Zaključak o ponovnom postavljanju 2 stupića 
                      na Brezovičkoj cesti 100 ispred sjedišta Gradske četvrti Brezovica


	    
	1. Vijeće Mjesnog odbora Brezovica razmotrilo je potrebu za ponovnim postavljanjem 2 stupića na Brezovičkoj cesti 100 ispred sjedišta Gradske četvrti Brezovica.

2. Vijeće Mjesnog odbora Brezovica je suglasno sa ponovnim postavljanjem 2 stupića na Brezovičkoj cesti 100 ispred sjedišta Gradske četvrti Brezovica.


3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 8). Prijedlog zaključka za saniranjem poklopaca od kanalizacije koji lupaju u ulici Drežnik III. odvojak
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

                                        Zaključak o saniranju poklopaca od kanalizacije 
     koji lupaju u Drežnik III. odvojku kod k.br. 1 i 3

	    
	1. Vijeće Mjesnog odbora Brezovica razmotrilo je potrebu za saniranjem poklopaca od kanalizacije koji lupaju u ulici Drežnik III. odvojak kod k.br. 1 i 3.

2. Vijeće Mjesnog odbora Brezovica je suglasno sa saniranjem poklopaca od kanalizacije koji lupaju u ulici Drežnik III. odvojak kod k.br. 1 i 3..


3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 9). U. V., korištenje prostora
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

Z A K LJ U Č A K 
o jednokratnom korištenju prostora mjesne samouprave Brezovica


1. U.  V., odobrava se jednokratno korištenje dvorane, dana 21. prosinca 2024., od 17:00 sati do 22:00 sata.

2. Prostor iz točke 1. ovog zaključka, koristit će U. V., bez plaćanja naknade.

3. U. V., obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad 10).  Obavijesti, pitanja i prijedlozi
Sjednici se pridružuje Petar Vukelić voditelj, koji odgovara na pitanja vijećnika

Dovršeno u 21:00 sati.

KLASA: 024-08/24-03/2338
URBROJ: 251-13-11-8/003-24-2

Zapisnik vodila
Kamelia Antonia Pelikon

